CELEX: 32013R0049
Language: hu
Date: 2013-01-22 00:00:00
Title: A Tanács 49/2013/EU rendelete ( 2013. január 22. ) a Guineai Köztársasággal szemben hozott különleges korlátozó intézkedések bevezetéséről szóló 1284/2009/EU rendelet módosításáról

23.1.2013   
            
            
               HU
            
            
               Az Európai Unió Hivatalos Lapja
            
            
               L 20/25
            
         
      A TANÁCS 49/2013/EU RENDELETE
   
   (2013. január 22.)
   a Guineai Köztársasággal szemben hozott különleges korlátozó intézkedések bevezetéséről szóló 1284/2009/EU rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikke (1) és (2) bekezdésére,
   tekintettel a Guineai Köztársasággal szembeni korlátozó intézkedésekről szóló 2010/638/KKBP határozat módosításáról szóló, 2012. október 26-i 2012/665/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 2009. szeptember 28-án Conakryban tartott politikai tüntetésnek a biztonsági erők általi erőszakos elfojtására válaszul az 1284/2009/EU rendelet (2) a 2009/788/KKBPtanácsi közös álláspontnak (3) megfelelően (amelyet később a 2010/638/KKBP tanácsi határozat (4) hatályon kívül helyezett és annak helyébe lépett) különleges korlátozó intézkedéseket vezetett be a Guineai Köztársasággal szemben.
            
         
               (2)
            
            
               2012. október 26-án a Tanács elfogadta a 2012/665/KKBP határozatot, amely módosította a 2010/638/KKBP határozatot a katonai felszerelésekkel és a belső elnyomás céljára használható felszerelésekkel kapcsolatos intézkedések alkalmazási köre tekintetében
            
         
               (3)
            
            
               Ezen intézkedések bizonyos aspektusai a Szerződés hatálya alá tartoznak, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a végrehajtásukhoz uniós szintű szabályozás szükséges.
            
         
               (4)
            
            
               Az 1284/2009/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 1284/2009/EU rendelet a következőképpen módosul:
   
               1.
            
            
               A 4. cikk a következőképpen módosul:
               
                           a)
                        
                        
                           az (1) bekezdés a következő pontokkal egészül ki:
                           
                                       „g)
                                    
                                    
                                       az I. melléklet 4. pontjában felsorolt, a bányászatban és az infrastrukturális beruházásokban kizárólag polgári célú felhasználásra szánt robbanószerek és az azokkal kapcsolatos felszerelések értékesítését, szolgáltatását, átadását, vagy kivitelét, feltéve, hogy a robbanószerek és az azokkal kapcsolatos felszerelések tárolását és felhasználását független szerv ellenőrzi, valamint a kapcsolódó szolgáltatások nyújtói beazonosíthatók;
                                    
                                 
                                       h)
                                    
                                    
                                       a bányászatban és az infrastrukturális beruházásokban kizárólag polgári célú felhasználásra szánt robbanószerekhez és az azokkal kapcsolatos felszerelésekhez kapcsolódó finanszírozást vagy pénzügyi támogatást, technikai segítségnyújtást, közvetítői és egyéb szolgáltatások nyújtását, feltéve, hogy a robbanószerek és az azokkal kapcsolatos felszerelések tárolását és felhasználását független szerv ellenőrzi, valamint a kapcsolódó szolgáltatások nyújtói beazonosíthatók.”;
                                    
                                 
                     
                           b)
                        
                        
                           a szöveg a következő bekezdéssel egészül ki:
                           „(3)   Az érintett tagállam legalább két héttel korábban tájékoztatja a többi tagállamot az (1) bekezdés g) és h) pontjában említett engedélyezésre irányuló szándékáról.”
                        
                     
         
               2.
            
            
               A III. melléklet helyébe e rendelet melléklete lép.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 22-én.
      
         
            a Tanács részéről
         
         
            az elnök
         
         M. NOONAN
         
      
   
   
      (1)  HL L 299., 2012.10.27., 45. o.
   
      (2)  HL L 346., 2009.12.23., 26. o.
   
      (3)  HL L 281., 2009.10.28., 7. o.
   
      (4)  HL L 280., 2010.10.26., 10. o.
   
      MELLÉKLET
      
         
            „III. MELLÉKLET
            
               A 4., 8. és 9. cikkben, a 10. cikk (1) bekezdésében, valamint a 12. és 17. cikkben említett illetékes hatóságokra vonatkozó információkat tartalmazó honlapok és az Európai Bizottság értesítési címe
            
            A.   Az egyes tagállamok hatáskörrel rendelkező hatóságai:
            
            
                         
                     
                     
                        BELGIUM
                        http://www.diplomatie.be/eusanctions
                     
                  
                         
                     
                     
                        BULGÁRIA
                        http://www.mfa.bg/en/pages/view/135/index.html
                     
                  
                         
                     
                     
                        CSEH KÖZTÁRSASÁG
                        http://www.mfcr.cz/mezinarodnisankce
                     
                  
                         
                     
                     
                        DÁNIA
                        http://um.dk/da/politik-og-diplomati/retsorden/sanktioner/
                     
                  
                         
                     
                     
                        NÉMETORSZÁG
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ÉSZTORSZÁG
                        http://www.vm.ee/est/kat_622/
                     
                  
                         
                     
                     
                        ÍRORSZÁG
                        http://www.dfa.ie/home/index.aspx?id=28519
                     
                  
                         
                     
                     
                        GÖRÖGORSZÁG
                        http://www.mfa.gr/en/foreign-policy/global-issues/international-sanctions.html
                     
                  
                         
                     
                     
                        SPANYOLORSZÁG
                        http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
                     
                  
                         
                     
                     
                        FRANCIAORSZÁG
                        http://www.diplomatie.gouv.fr/autorites-sanctions/
                     
                  
                         
                     
                     
                        OLASZORSZÁG
                        http://www.esteri.it/MAE/IT/Politica_Europea/Deroghe.htm
                     
                  
                         
                     
                     
                        CIPRUS
                        http://www.mfa.gov.cy/sanctions
                     
                  
                         
                     
                     
                        LETTORSZÁG
                        http://www.mfa.gov.lv/en/security/4539
                     
                  
                         
                     
                     
                        LITVÁNIA
                        http://www.urm.lt/sanctions
                     
                  
                         
                     
                     
                        LUXEMBURG
                        http://www.mae.lu/sanctions
                     
                  
                         
                     
                     
                        MAGYARORSZÁG
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/
                     
                  
                         
                     
                     
                        MÁLTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        HOLLANDIA
                        www.rijksoverheid.nl/onderwerpen/internationale-vrede-en-veiligheid/sancties
                     
                  
                         
                     
                     
                        AUSZTRIA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        LENGYELORSZÁG
                        http://www.msz.gov.pl
                     
                  
                         
                     
                     
                        PORTUGÁLIA
                        http://www.min-nestrangeiros.pt
                     
                  
                         
                     
                     
                        ROMÁNIA
                        http://www.mae.ro/node/1548
                     
                  
                         
                     
                     
                        SZLOVÉNIA
                        http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SZLOVÁKIA
                        http://www.foreign.gov.sk
                     
                  
                         
                     
                     
                        FINNORSZÁG
                        http://formin.finland.fi/kvyhteistyo/pakotteet
                     
                  
                         
                     
                     
                        SVÉDORSZÁG
                        http://www.ud.se/sanktioner
                     
                  
                         
                     
                     
                        EGYESÜLT KIRÁLYSÁG
                        www.fco.gov.uk/competentauthorities
                     
                  B.   Az Európai Bizottság értesítési vagy egyéb kommunikáció esetén alkalmazandó címe:
            
            
                        European Commission
                     
                  
                        Service for Foreign Policy Instruments (FPI)
                     
                  
                        EEAS 02/309
                     
                  
                        1049 Bruxelles/Brussel
                     
                  
                        BELGIQUE/BELGIË”